
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.57/2011 pentru abrogarea unor poziţii din anexa la Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, precum şi pentru aprobarea unor măsuri cu privire la ajustarea tarifelor de călătorie cu metroul şi de transport feroviar, cu care comisia noastră a fost sesizată în fond cu adresa Biroului Permanent nr.  PLx.549 din 12 octombrie 2011.
	PREŞEDINTE,

Maria Eugenia BARNA 

RAPORT

asupra proiectului de Lege privind aprobarea Ordonanţei de urgenţă a Guvernului nr.57/2011 pentru abrogarea unor poziţii din anexa la Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, precum şi pentru aprobarea unor măsuri 
cu privire la ajustarea tarifelor de călătorie cu metroul şi de transport feroviar
Cu adresa nr. PLx,549 din, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.57/2011 pentru abrogarea unor poziţii din anexa la Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, precum şi pentru aprobarea unor măsuri cu privire la ajustarea tarifelor de călătorie cu metroul şi de transport feroviar.
La întocmirea raportului s-a avut în vedere avizul favorabil al Consiliului Legislativ, avizul favorabil al Comisiei pentru industrii şi servicii şi avizul favorabil al Comisiei juridice, de disciplină şi imunităţi.
Prezentul proiect de Lege are ca obiect de reglementare:

- exceptarea ajustării tarifelor de călătorie cu metroul şi a tarifelor de călătorie pe calea ferată de la prevederile Ordonanţei de urgenţă a Guvernului nr. 36/2011 privind regimul preţurilor şi tarifelor reglementate, care se stabilesc cu avizul Oficiului Concurenţei;

- adoptarea unui cadru juridic adaptat la contextul economic actual. Acesta va permite implementarea unei politici tarifare care să conducă la creşterea veniturilor proprii realizate din activitatea de transport feroviar public de călători şi cu metroul, concomitent cu reducerea gradului de subvenţionare a tarifelor de călătorie cu aceste mijloace de transport de la bugetul de stat;

- ajustarea tarifelor de călătorie cu metroul şi de transport feroviar de călători, prin ordin al ministrului transportului şi infrastructurii, în condiţiile legii, avându-se în vedere:

· raportul dintre subvenţia necesară la nivelul prestaţiilor cu caracter de serviciu public şi subvenţia alocată;

· evoluţia preţurilor la materiile prime, materiale, piese de schimb. În funcţie de indicele de inflaţie comunicat de Institutul Naţional de Statistică;

· evoluţia preşurilor la energie electrică şi combustibili, atât motorină, cât şi uleiuri.

Proiectul de Lege face parte din categoria legilor ordinare, potrivit art. 73 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor: din partea Ministerului Transporturilor şi Infrastructurii domnul Pistru Popa Eusebiu Manea – secretar se stat.
La lucrările comisiei şi-au înregistrat prezenţa un număr de 28 deputaţi din totalul de 33 membri ai comisiei.

Raportul comisiei a fost adoptat în unanimitate de către deputaţii prezenţi la dezbateri. 
Proiectul de Lege a fost adoptat de Senat în şedinţa din data de 5 octombrie 2011. 
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.57/2011 pentru abrogarea unor poziţii din anexa la Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, precum şi pentru aprobarea unor măsuri cu privire la ajustarea tarifelor de călătorie cu metroul şi de transport feroviar, în şedinţa din data de 7 noiembrie 2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar

Mariana Bărdiţă

